**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO PROJEKTO** „**DĖL KLAIPĖDOS MIESTO 2021–2030 M. STRATEGINIO PLĖTROS PLANO KONCEPCIJOS PATVIRTINIMO“**

**1. Sprendimo projekto esmė, tikslai ir uždaviniai.**

Sprendimo projekto tikslas – patvirtinti Klaipėdos miesto 2021–2030 m. strateginio plėtros plano koncepciją.

**2. Projekto rengimo priežastys ir kuo remiantis parengtas sprendimo projektas.**

Baigiantis 2013–2020 m. Klaipėdos miesto strateginio plėtros plano įgyvendinimo laikotarpiui ir siekiant užtikrinti miesto plėtros ilgalaikės strategijos tęstinumą, rengiamas Klaipėdos savivaldybės strateginis plėtros planas 2021–2030 m. Veikla ir lėšos suplanuotos iš 2018–2030 m. SVP 3 programos „Savivaldybės valdymo programa“ papriemonėje Nr. 03.01.03.01.03 „Klaipėdos savivaldybės strateginio plėtros plano (KSP) 2021–2030 m. parengimas“.

**3. Kokių rezultatų laukiama.**

Patvirtinus Klaipėdos miesto 2021–2030 m. strateginio plėtros plano koncepciją bus patvirtinta Klaipėdos miesto vizija ir prioritetai bei Klaipėdos miesto 2021-2030 m. strateginio plano strategijos metmenys. Sekantis etapas – pilnos apimties Klaipėdos miesto 2021–2030 m. strateginio plėtros plano parengimas ir tvirtinimas.

## **4. Sprendimo projekto rengimo metu gauti specialistų vertinimai.**

Klaipėdos miesto 2021–2030 m. strateginio plėtros plano koncepcijos projektas (vizija, vizijos aspektai, prioritetai, tikslai, uždaviniai, vertinimo kriterijų formuluotės) svarstytas Mero potvarkiu (2020-04-10, Nr.M-24) sudarytose darbo grupėse, taip pat 2020 m. liepos mėnesį buvo pateiktas svarstyti savivaldybės tarybos komitetams (kaip informacija). Dokumentas taisytas pagal gautas pastabas. Pastabų suvestinė pridedama prie aiškinamojo rašto.

## **5. Išlaidų sąmatos, skaičiavimai, reikalingi pagrindimai ir paaiškinimai.**

## Išlaidų nenumatoma.

## **6. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendintas svarbus Klaipėdos miesto strateginio plėtros plano 2021–2030 metams parengimo etapas.

Neigiamų pasekmių nenumatoma.

Strateginio planavimo skyriaus vedėja Indrė Butenienė